ai4bharat/Pralekha huggingface dataset:
સૂક્ષ્મ, લઘુ અને મધ્યમ ઉદ્યોગ મંત્રાલય
“મન કી બાત ” માં પ્રધાનમંત્રીની હાકલ બાદ ખાદીના વેચાણમાં અનેકગણો વધારો
પ્રધાનમંત્રી શ્રી નરેન્દ્ર મોદીએ ખાદીને પ્રમોટ કરવા માટે વારંવાર કરેલી અપીલને કારણે 2014 બાદ ભારતભરમાં ખાદીના વેચાણમાં ધરખમ વધારો જોવા મળ્યો છે. ઓક્ટોબર 2016 બાદ નવી દિલ્હીના કોનોટ પ્લેસ ખાતે ભારતમાં ખાદીના પ્રમુખ આઉટલેટમાં અલગ અલગ 11 વખત એક જ દિવસમાં ખાદીના વેચાણનો આંક એક કરોડ રૂપિયાને પાર કરી ગયો છે. રવિવારે 25મી જુલાઈએ પ્રસારિત થયેલા પ્રધાનમંત્રીના રેડિયો કાર્યક્રમ “મન કી બાત”માં ખાદીના વેચાણના આ વિક્રમી દેખાવ અંગે ખાસ નોંધ લેવામાં આવી હતી.
આથી પણ વધુ નોંધપાત્ર બાબત એ છે કે ઓક્ટોબરથી નવેમ્બર 2020ના ગાળામાં આર્થિક મંદી અને કોરોનાની મહામારીની દહેશત વચ્ચે ખાદીના વેચાણનો આંક એક જ દિવસમાં એક કરોડ રૂપિયાને પાર કરી ગયો હોય તેમ ચાર વખત બન્યું છે. અગાઉ 2018માં પણ કોનોટ પ્લેસના આઉટલેટ ખાતે ચાર વખત એક જ દિવસમાં એક કરોડ રૂપિયાથી વધુ ખાદીનું વેચાણ થયું હતું. 2019ની બીજી ઓક્ટોબરે ખાદી અને વિલેજ ઇન્ડસ્ટ્રી કમિશને  કોનોટ પ્લેસ આઉટલેટ ખાતે 1.27 કરોડ રૂપિયાના વેચાણનો આંક નોંધ્યો હતો જે એક જ દિવસમાં સૌથી વધુ ખાદીના વેચાણનો વિક્રમ છે અને આજે પણ આ રેકોર્ડ અકબંધ છે.
સૌપ્રથમ વખત 22મી ઓક્ટોબર 2016ના રોજ કોનોટ પ્લેસ ખાતે ખાદીના વેચાણનો આંક એક કરોડ રૂપિયાને પાર કરીને 1.16 કરોડ રૂપિયા સુધી પહોંચ્યો હતો.. અગાઉ એક જ દિવસમાં સૌથી વધુ ખાદીના વેચાણનો આંક 66.81 લાખ રૂપિયા હતો જે 2014ની ચોથી ઓક્ટોબરે નોંધાયો હતો. પ્રધાનમંત્રીએ “મન કી બાત” દ્વારા તેમનું પ્રથમ સંબોધન કર્યું તેના બીજા જ દિવસે ચોથી ઓક્ટોબરે આ આંક નોંધાયો હતો. રેડિયો કાર્યક્રમના તેમના પહેલા જ એપિસોડમાં પ્રધાનમંત્રીએ દેશવાસીઓને કમસે કમ ખાદીની એક ચીજ ખરીદવાની અપીલ કરી હતી કેમ કે તેનાથી ગરીબ કલાકારો અને મજૂરોને તેમના ઘરે દિવાાળીના દિપ પ્રગટાવવામાં મદદ મળશે.
KVICના ચેરમેન શ્રી વિનય કુમાર સક્સેનાએ ખાદીના વેચાણમાં થઈ રહેલા વધારાને પ્રધાનમંત્રી દ્વારા ખાદીને પ્રમોટ કરવા માટે સતત થઈ રહેલી અપીલને આભારી ગણાવ્યો હતો. તેમણે જણાવ્યું હતું કે આદરણીય પ્રધાનમંત્રીની અપીલને કારણે જ સંખ્યાબંધ લોકો અને ખાસ કરીને યુવાનો ખાદીની ખરીદી તરફ આકર્ષાયા છે. “સ્વદેશી” અંગેની જાગૃતિને કારણે જ લાખો ગ્રામોદ્યોગને કોરોનાની મહામારીના કપરા સમયમાં પણ સમૃદ્ધ થવામાં મદદ મળી છે.
એ ઉલ્લેખ કરવો જરૂરી છે કે કોવીડ19ની મહામારીની કારમી અસર છતાં 2020-21માં KVICએ તેનું અત્યાર સુધીનું સૌથી વધુ વાર્ષિક ટર્ન ઓવર હાંસલ કર્યું છે જે આંક 95,741.74 કરોડ રૂપિયા પર પહોંચ્યો છે જે આંક 2019-20માં 88,887 કરોડ રૂપિયા હતો. આમ એક વર્ષમાં તેમાં 7.71%નો વધારો નોંધાયો છે.
ખાદીમાં એક જ દિવસના જંગી વેચાણના આંક
· ઓક્ટોબર 4, 2014 – રૂ. 66.81 લાખ
· ઓક્ટોબર 2, 2015 – રૂ. 91.42 લાખ
· ઓક્ટોબર 22, 2016 – રૂ. 116.13 લાખ
· ઓક્ટોબર 17, 2017 – રૂ. 117.08 લાખ
· ઓક્ટોબર 2, 2018 – રૂ. 105.94 લાખ
· ઓક્ટોબર 13, 2018 – રૂ. 125.25 લાખ
· ઓક્ટોબર 17, 2018 – રૂ. 102.72 લાખ
· ઓક્ટોબર 20, 2018 – રૂ. 102.14 લાખ
· ઓક્ટોબર 2, 2019 – રૂ. 127.57 લાખ
· ઓક્ટોબર 2, 2020 – રૂ. 102.24 લાખ
· ઓક્ટોબર 24, 2020 – રૂ. 105.62 લાખ
· ઓક્ટોબર 7, 2020 – રૂ. 106.18 લાખ
· ઓક્ટોબર 13, 2020 – રૂ. 111.40 લાખ
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 205
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 181.56 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 23,913 થયું
- સક્રિય કેસનું ભારણ હાલમાં 0.06% છે
- સાજા થવાનો દર હાલમાં 98.74% નોંધાયો
- છેલ્લા 24 કલાકમાં 2,741 દર્દીઓ સાજા થયા, કુલ વધીને 4,24,70,515 દર્દીઓ સાજા થયા
- છેલ્લા 24 કલાકમાં ભારતમાં 1,581 નવા કેસ નોંધાયા
- દૈનિક પોઝિટિવીટી દર 0.28% પહોંચ્યો
- સાપ્તાહિક પોઝિટિવીટી દર હાલમાં 0.39% છે
- કુલ 78.36 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 5,68,471 ટેસ્ટ કરાયા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રીએ તામિલનાડુના કૃષ્ણાગિરીમાં ફટાકડાની ફેક્ટરીમાં દુર્ઘટનામાં મૃત્યુ પામેલા લોકો પર શોક વ્યક્ત કર્યો
પીડિતો માટે એક્સ ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ તમિલનાડુના કૃષ્ણાગિરીમાં ક્રેકર ફેક્ટરીમાં થયેલી દુર્ઘટનામાં મૃત્યુ પામેલા લોકો પ્રત્યે શોક વ્યક્ત કર્યો છે. તેમણે જાહેરાત કરી કે દરેક મૃતકના નજીકના સંબંધીઓને PMNRF તરફથી 2 લાખ રૂપિયાની એક્સ-ગ્રેશિયા આપવામાં આવશે અને ઘાયલોને 50,000 રૂપિયા આપવામાં આવશે.
પ્રધાનમંત્રી કાર્યાલયે ટ્વિટ કર્યું: "તામિલનાડુના કૃષ્ણાગિરીમાં ફકાટકાની ફેક્ટરીમાં થયેલી દુ:ખદ દુર્ઘટનાથી ખૂબ જ દુઃખી છું, જેના પરિણામે અમૂલ્ય જીવો ગુમાવ્યા છે. મારા વિચારો અને પ્રાર્થનાઓ આ અત્યંત મુશ્કેલ સમયમાં પીડિતોના પરિવારો સાથે છે. ઘાયલો જલ્દીથી સાજા થાય. દરેક મૃતકના નજીકના સંબંધીઓને PMNRF તરફથી 2 લાખ રૂપિયાની એક્સ-ગ્રેશિયા આપવામાં આવશે અને ઘાયલોને 50,000 રૂપિયા આપવામાં આવશે: પ્રધાનમંત્રી "
CB/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ દક્ષિણ આફ્રિકાના રાષ્ટ્રપતિ મહામહિમ મટામેલા સિરિલ રામાફોસા સાથે સંવાદ કર્યો
પ્રધાનમંત્રી શ્રી નરેન્દ્ર મોદીએ આજે દક્ષિણ આફ્રિકાના રાષ્ટ્રપતિ મહામહિમ મટામેલા સિરિલ રામાફોસા સાથે ટેલિફોન પર સંવાદ કર્યો.
બંને નેતાએ કોવિડ -19 રોગચાળા દ્વારા સતત ઉભા થયેલા પડકારો અંગે તથા આ સંદર્ભમાં બંને દેશમાં રસીકરણ ઝુંબેશ હાથ ધરવામાં આવી છે તે અંગે ચર્ચા કરી.
પ્રધાનમંત્રીએ દક્ષિણ આફ્રિકાના રાષ્ટ્રપતિ સાથેના સંવાદમાં એ વાતનો પુનરોચ્ચાર કર્યો કે ફાર્માસ્યુટિકલ્સ અને રસી માટે ભારતની નોંધપાત્ર ઉત્પાદક ક્ષમતા, આફ્રિકાના દેશો સહિત તમામ દેશોની જરૂરિયાતોને પૂરી પાડશે.
બંને નેતાએ ભારત અને દક્ષિણ આફ્રિકા વચ્ચે વિવિધ આંતરરાષ્ટ્રીય સ્તરે સહયોગની સંભાવનાઓ, રસીઓ અને દવાઓ મળી રહે અને પરવડે તેવી સવલત પર પણ ચર્ચા કરી.
નેતાઓએ સંમતિ આપી કે બંને દેશોના અધિકારીઓ આગામી દિવસોમાં અનુભવોની આપલે અને રોગચાળા સામે સહયોગી પ્રયત્નોની સંભાવનાઓ શોધવા માટે સંપર્કમાં રહેશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
આયુષ્યમાન ભારત – આરોગ્ય અને સુખાકારી કેન્દ્રો એ કોવિડના સમયમાં પોતાની ઉપસ્થિતિનો અહેસાસ કરાવ્યો
માત્ર એક અઠવાડિયામાં 43,000થી વધુ કેન્દ્રોમાં કુલ 44 લાખથી વધુ લોકો આવ્યા
કોવિડ-19 મહામારી દરમિયાન, ખાસ કરીને ગ્રામીણ પ્રદેશો સહિત સમગ્ર દેશમાં જાહેર આરોગ્ય તંત્ર માટે ભારતની દૃઢતા સ્પષ્ટ જોવા મળી હતી અને આ સમય દરમિયાન આયુષ્યમાન ભારત આરોગ્ય અને સુખાકારી કેન્દ્રો એ તેમનું પરિચાલન સતત ચાલુ રાખીને બિન-કોવિડ આવશ્યક આરોગ્ય સેવાઓ પૂરી પાડવાનું યથાવત રાખ્યું હતું અને કોવિડ-19ના નિરાકરણ અને નિયંત્રણ માટે તાકીદના કાર્યો પાર પાડવામાં પણ મોટી મદદ કરી હતી.
મહામારીના સમય  દરમિયાન વધારાના 13,657 HWCને કાર્યાન્વિત કરવામાં આવ્યા છે, જેથી સંખ્યાબંધ આરોગ્ય સંભાળ સેવાઓ વિશાળ જનસમુદાય સુધી ઉપલબ્ધ કરાવવાનું સુનિશ્ચિત થઇ શકે. 24 જુલાઇ, 2020ની સ્થિતિ અનુસાર, દેશના અલગ-અલગ ભાગોમાં હાલમાં 43,022 HWC કાર્યાન્વિત છે.
18 જુલાઇથી 24 જુલાઇ સુધીના માત્ર એક જ અઠવાડિયાના સમયમાં AB-HWC દ્વારા પૂરી પાડવામાં આવતી વિવિધ આરોગ્ય અને સુખાકારી સેવાઓનો 44.26 લાખ લોકોએ લાભ લીધો હતો. HWCનો પ્રારંભ કરવામાં આવ્યો ત્યારથી  આજદિન સુધીમાં આ કેન્દ્રોની મુલાકાત લેનારાઓની સંખ્યા વધીને 1923.93 લાખ સુધી પહોંચી ગઇ છે. HWC દ્વારા તેમના સમુદાયોમાં કરવામાં આવતી પાયાની કામગીરીનો આ પુરાવો છે. તેમણે બિન-કોવિડ આવશ્યક આરોગ્ય સેવાઓ ક્યાંય પણ અટક્યા વગર સતત ઉપલબ્ધ કરાવવાનું સુનિશ્ચિત કરવામાં ખૂબ જ મહત્વની ભૂમિકા નિભાવી છે.
ગત અઠવાડિયે સમગ્ર ભારતમાં AB-HWCમાં 32,000 યોગ સત્રોનું આયોજન કરવામાં આવ્યું હતું. 14.24 લાખ યોગ સત્રોનું આયોજન જ્યારથી AB-HWCનો પ્રારંભ થયો ત્યારથી આજદિન સુધીમાં કરવામાં આવ્યું છે.
આ તમામ કામગીરીઓ ઉપરાંત, HWC દ્વારા બિન-ચેપી રોગો માટે સામુહિક સ્ક્રિનિંગ માં પણ ઘણી મોટી ભૂમિકા નિભાવવામાં આવી રહી છે. ગત અઠવાડિયે, 3.83 લાખ લોકોનું હાઇપરટેન્શન માટે, 3.14 લાખ લોકોનું ડાયાબિટિસ માટે, 1.15 લાખ લોકોનું મોંના કેન્સર માટે, 45,000 લોકોનું સ્તન કેન્સર માટે અને 36,000 લોકોનું ગર્ભાશયના મુખના કેન્સર માટે સ્ક્રિનિંગ કરવામાં આવ્યું હતું. HWCનો પ્રારંભ થયો ત્યારથી આજદિન સુધીમાં કુલ 4.72 કરોડ લોકોનું હાઇપરટેન્શન માટે, 3.14 કરોડ લોકોનું ડાયાબિટિસ માટે, 2.43 કરોડ લોકોનું મોનાં કેન્સર માટે, 1.37 કરોડ લોકોનું સ્તન કેન્સર માટે અને 91.32 લાખ લોકોનું ગર્ભાશયના મુખના કેન્સર માટે સ્ક્રિનિંગ કરવામાં આવ્યું છે.
મહામારીના સમયમાં AB-HWCની કામગીરી ખૂબ જ ઉપયોગી નીવડી હતી કારણ કે, તેમના દ્વારા બિન-ચેપી રોગો માટે વસ્તી આધારિત સ્ક્રિનિંગ કરીને રાજ્યોના આરોગ્ય સત્તામંડળોને ગંભીર બીમારી તેમજ કોવિડનો ચેપ લાગવા માટે વધુ સંવેદનશીલ લોકો, સહ-બીમારી ધરાવતા લોકોની યાદી આપવામાં આવતી હોવાથી કોવિડ-19 સામે આવા લોકોને પ્રાથમિકતાના ધોરણે સુરક્ષિત કરવામાં મદદ મળી છે. સહ-બીમારી ધરાવતા લોકોની ઝડપથી તપાસ કરવાની તેમની ક્ષમતા અને ચેપ સામે સુરક્ષિત રહેવા માટે આપવામાં આવતી સલાહના કારણે લોકોનો વિશ્વાસ જીતવામાં પણ તેમની કામગીરી મુખ્ય આધારરૂપ પુરવાર થઇ હતી. HWCની ટીમો દ્વારા ઇમ્યુનાઇઝેશન સત્રોનું આયોજન કરવામાં આવે છે, જ્યાં ગર્ભવતી મહિલાઓની તબીબી તપાસ તેમજ ટીબી, રક્તપિત, હાઇપરટેન્શન અને ડાયાબિટિસના દર્દીઓને આવશ્યક દવાઓ આપવાની કામગીરી કરવામાં આવે છે.
SD/GP/BT
(Visitor Counter : 281
પ્રધાનમંત્રીનું કાર્યાલય
પ્રધાનમંત્રીએ આયુષ્માન ભારત અંતર્ગત આરોગ્ય બાંહેધરી કાર્યક્રમનો શુભારંભ કરવા માટેની તૈયારીઓની સમીક્ષા કરી
પ્રધાનમંત્રી શ્રી નરેન્દ્ર મોદીએ આજે આયુષ્માન ભારત અંતર્ગત આરોગ્ય બાંહેધરી કાર્યક્રમનો શુભારંભ કરવા માટેની તૈયારીઓની સમીક્ષા કરી હતી.
આ યોજના કુટુંબદીઠ રૂ. 5 લાખ સુધીનું આરોગ્ય વીમા કવચ પ્રદાન કરે છે. આ યોજના હેઠળ 10 કરોડ ગરીબ અને નબળાં પરિવારોને આવરી લેવામાં આવશે.
આરોગ્ય અને કુટુંબ કલ્યાણ મંત્રાલય, નીતિ આયોગ અને પ્રધાનમંત્રી કાર્યાલય નાં ટોચનાં અધિકારીઓએ પ્રધાનમંત્રીને વિવિધ પાસાંઓ પર જાણકારી આપી હતી, જેમાં યોજના સાથે સંબંધિત રાજ્યોમાં થઈ રહેલી તૈયારીઓ અને તકનીકી માળખાનો વિકાસ સામેલ છે.
આંબેડકર જયંતિનાં પ્રસંગે એપ્રિલમાં પ્રધાનમંત્રીએ છત્તિસગઢમાં બિજાપુર જિલ્લામાં આયુષ્માન ભારત હેઠળ સૌપ્રથમ ‘હેલ્થ એન્ડ વેલનેસ સેન્ટર’નું ઉદઘાટન કર્યું હતું.
RP
(Visitor Counter : 153
પ્રધાનમંત્રીનું કાર્યાલય
પ્રધાનમંત્રી શ્રીએ માતૃભાષામાં તબીબી શિક્ષણની શરૂઆતની પ્રશંસા કરી
પ્રધાનમંત્રી શ્રી નરેન્દ્ર મોદીએ ભોપાલ ખાતે હિન્દીમાં તબીબી શિક્ષણની શરૂઆતને બિરદાવી છે. શ્રી મોદીએ ટિપ્પણી કરી હતી કે ઐતિહાસિક પગલું લાખો વિદ્યાર્થીઓને તેમની પોતાની ભાષામાં દવાનો અભ્યાસ કરવા અને દેશમાં સકારાત્મક પરિવર્તન લાવશે. તેમણે વધુમાં ઉમેર્યું હતું કે તે વિદ્યાર્થીઓ માટે તકોના અનેક દરવાજા ખોલશે.
ગૃહમંત્રી, શ્રી અમિત શાહના એક ટ્વીટના શેર કરીને, પ્રધાનમંત્રીએ ટ્વીટ કર્યું;
“मेडिकल शिक्षा के क्षेत्र में हुआ यह शुभारंभ देश में एक बड़ा सकारात्मक बदलाव लाने वाला है। इससे लाखों विद्यार्थी जहां अपनी भाषा में पढ़ाई कर सकेंगे, वहीं उनके लिए अवसरों के भी अनेक द्वार खुलेंगे।”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ સંસદભવનમાં ભૂતપૂર્વ પ્રધાનમંત્રી શ્રી અટલ બિહારી વાજપેયીજીનાં તૈલિચિત્રનું અનાવરણ કરતા તેમને દેદીપ્યમાન શ્રદ્ધાંજલિ અર્પણ કરી
કહ્યું કે અટલજીમાં સંવાદ સાધવાની સર્વોત્તમ કલા હતી અને તેમણે હંમેશાં લોકો માટે અવાજ ઉઠાવ્યો હતો
આજે સંસદ ભવનનાં સેન્ટ્રલ હોલમાં ભારતનાં રાષ્ટ્રપતિ રામનાથ કોવિંદે ભૂતપૂર્વ પ્રધાનમંત્રી શ્રી અટલ બિહારી વાજપેયીનાં તૈલચિત્રનું અનાવરણ કર્યું હતું.
આ પ્રસંગે ઉપરાષ્ટ્રપતિ શ્રી એમ વેંકૈયા નાયડુ, પ્રધાનમંત્રી શ્રી નરેન્દ્ર મોદી, લોકસભાનાં અધ્યક્ષ શ્રીમતી સુમિત્રા મહાજન અને અન્ય કેટલાંક મહાનુભાવો ઉપસ્થિત રહ્યાં હતાં.
અટલ બિહારી વાજપેયીજીને ભવ્ય શ્રદ્ધાંજલિ અર્પણ કરતા પ્રધાનમંત્રી શ્રી નરેન્દ્ર મોદીએ જણાવ્યું હતું કે, સંસદ ભવનનાં સેન્ટ્રલ હોલમાં અટલજી હવે આ નવા સ્વરૂપે આપણને આશીર્વાદ આપતા રહેશે અને આપણને પ્રેરણા પણ આપતા રહેશે. તેમના પીઢ વ્યક્તિત્વ, માનવતાવાદી મૂલ્યો અને લોકો માટેનો પ્રેમ યાદ કરતા પ્રધાનમંત્રીએ જણાવ્યું હતું કે, અટલજીની સદગુણો અંગે વાતો કરતા કલાકોના કલાકો નીકળી જાય એમ છે.
પ્રધાનમંત્રીએ કહ્યું કે, અટલજીએ પોતાની સુદીર્ઘ રાજકીય કારકિર્દીમાં મોટાભાગનો સમય વિપક્ષમાં પસાર કર્યો હતો. છતાં, તેમણે પોતાની વિચારધારાથી ક્યારેય વિચલિત થયા વિના જાહેર હિતના મુદ્દાઓ પર ધ્યાન દોરવાનું ચાલુ રાખ્યું હતું. અટલજીની સંવાદ સાધવાની કુશળતા અંગે વાત કરતાં તેમણે તેને બેજોડ ગણાવ્યું હતું. પ્રધાનમંત્રીએ કહ્યું કે તેમની વિનોદવૃત્તિ પણ ઉત્તમ હતી.
પ્રધાનમંત્રીએ વધુમાં જણાવ્યું કે “તેમનું મૌન પણ તેમનાં પ્રવચનો જેટલુ જ વાચાળ હતું. ક્યારે બોલવુ અને ક્યારે મૌન રહેવું એ તેમની અસાધારણ ગુણવત્તા હતી.”
અટલ બિહારી વાજપેયીજીના વારસા અંગે વાત કરતાં પ્રધાનમંત્રીએ કહ્યું કે, આપણે તેમના જીવનમાંથી એક મહત્વપૂર્ણ સંદેશ લઇ શકીએ છીએ, “લોકશાહીમાં કોઈ કોઈનું દુશ્મન નથી હોતુ, માત્ર રાજકીય પ્રતિદ્વંદ્વીઓ હોય છે.
NP/J.Khunt/GP/RP
(Visitor Counter : 94
પ્રધાનમંત્રીનું કાર્યાલય
પ્રધાનમંત્રી શ્રીએ રાજસ્થાનના ઝુંઝુનુમાં દુ:ખદ અકસ્માતને કારણે થયેલી જાનહાનિ પર શોક વ્યક્ત કર્યો
PMNRF તરફથી એક્સ-ગ્રેશિયાની જાહેરાત કરાઈ
પ્રધાનમંત્રી શ્રી નરેન્દ્ર મોદીએ રાજસ્થાનના ઝુંઝુનુમાં થયેલા દુ:ખદ અકસ્માતમાં થયેલા જાનહાનિ પર ઊંડો શોક વ્યક્ત કર્યો છે. પ્રધાનમંત્રી શ્રીએ મૃતકના નજીકના સંબંધીઓને રૂ. 2 લાખની એક્સ-ગ્રેશિયા અને રૂ. 50,000ની સહાય પ્રાઇમ મિનિસ્ટર નેશનલ રિલીફ ફંડ માંથી અકસ્માતમાં ઘાયલ થયેલા લોકોને માટે જાહેર કરી છે.
પ્રધાનમંત્રી કાર્યાલયે ટ્વીટ કર્યું;
"ઝુંઝુનુમાં થયેલા દુ:ખદ અકસ્માતથી વ્યથિત. શોકગ્રસ્ત પરિવારો પ્રત્યે સંવેદના. ઘાયલો જલ્દી સાજા થાય.
PMNRF તરફથી રૂ. 2 લાખ દરેક મૃતકના નજીકના સંબંધીઓને આપવામાં આવશે. ઘાયલોને રૂ. 50,000: PM @narendramodi"
SD/GP/JD
(
PIB Headquarters
કોવિડ-19 અંગે PIBનું દૈનિક બુલેટિન
|
|
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 193.70 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 19,509 થયું
- સક્રિય કેસનું ભારણ હાલમાં 0.05% છે
- સાજા થવાનો દર હાલમાં 98.74% નોંધાયો
- છેલ્લા 24 કલાકમાં 2,584 દર્દીઓ સાજા થયા, કુલ વધીને 4,26,20,394 દર્દીઓ સાજા થયા
- છેલ્લા 24 કલાકમાં ભારતમાં 3,712 નવા કેસ નોંધાયા
- દૈનિક પોઝિટિવીટી દર 0.87% પહોંચ્યો
- સાપ્તાહિક પોઝિટિવીટી દર હાલમાં 0.67% છે
- કુલ 85.13 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,41,989 ટેસ્ટ કરાયા
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
પ્રધાનમંત્રીએ પુલવામાંહુમલામાં શહીદોને શ્રધ્ધાંજલિ અર્પણ કરી.
પ્રધાનમંત્રી શ્રી નરેન્દ્રમોદીએ ગત વર્ષે પુલવામાંના હુમલામાં જીવ ગુમાવનાર વીર શહીદોને આજે શ્રધ્ધાંજલિ આપી હતી.
પ્રધાનમંત્રીએ ટ્વિટ કરીને કહ્યું કે” આ શહીદો આપણાં રાષ્ટ્રની સેવા અને રક્ષણ કરતાં પોતાના જીવનને સમર્પિત કરનાર અસાધારણ વ્યક્તિઓ હતા. ભારત એમની શહાદતને ક્યારેય નહીં ભૂલે.”
SD/GP/DS
(Visitor Counter : 95
પ્રધાનમંત્રીનું કાર્યાલય
પ્રધાનમંત્રીએ નેવી ડે પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ નેવી ડે પર ભારતીય નૌકાદળના કર્મચારીઓ અને તેમના પરિવારોને શુભેચ્છા પાઠવી છે.
પ્રધાનમંત્રીએ કહ્યું કે “”ભારતીય નૌકાદળ અને તેમના પરિવારોના દરેક શૂરવીરોને નેવી ડેની શુભેચ્છા. રાષ્ટ્રની સુરક્ષા માટે આપણે નૌકાદળના આભારી છીએ અને આપત્તી સમયે નૌકાદળની ભૂમિકા પ્રશંસાને પાત્ર છે.”
NP/GP
(Visitor Counter : 111
મંત્રીમંડળ
મંત્રીમંડળે આરોગ્ય અને ચિકિત્સા ક્ષેત્રે સહયોગ અંગે ભારત અને ઇઝરાઇલ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આરોગ્ય અને ચિકિત્સા ક્ષેત્રે સહયોગ અંગે ભારત અને ઇઝરાઇલ વચ્ચે સમજૂતી કરાર  પર હસ્તાક્ષરને મંજૂરી આપી છે.
એમઓયુમાં નીચેના સહકારના ક્ષેત્રોને આવરી લેવામાં આવ્યા છે:
- તબીબી ડોકટર અને અન્ય આરોગ્ય વ્યવસાયિકોનું વિનિમય અને તાલીમ;
- II. માનવ સંસાધનોના વિકાસમાં અને આરોગ્ય સંભાળ સુવિધાઓની સ્થાપનામાં સહાય;
- ફાર્માસ્યુટિકલ, તબીબી ઉપકરણો અને કોસ્મેટિક્સના નિયમનને લગતી માહિતીનું વિનિમય;
- IV. વાતાવરણના જોખમો અને નિવારણ તથા અનુકૂલન તરફ લક્ષ્યાંકિત જાહેર આરોગ્ય ક્રિયાઓ સામે નાગરિકોના સ્વાસ્થ્ય માટે નબળાઈ આકારણી માટે કુશળતા શેર કરવી;
- 'ગ્રીન હેલ્થકેર'  ના વિકાસ માટે આધાર પૂરો પાડવા તેમજ આબોહવાની સ્થિતિસ્થાપક માળખાગત સુવિધા માટે કુશળતા શેર કરવી;
- VI. વિવિધ સંબંધિત ક્ષેત્રોમાં પરસ્પર સંશોધનને પ્રોત્સાહન આપવું; અને
- પરસ્પર નિર્ણય લેવામાં આવી શકે તેવા સહકારના અન્ય કોઈપણ ક્ષેત્ર.
દરેક પક્ષ અન્ય પક્ષની સંબંધિત સંસ્થાઓ દ્વારા આયોજિત સહકારના મુદ્દાઓ પર ગોળમેજી, સેમિનાર, સંગોષ્ઠીઓ, વર્કશોપ અને પરિષદોમાં તેમના દેશોના પ્રતિનિધિઓની ભાગીદારીને પ્રોત્સાહિત કરશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ આઝમગઢમાં પૂર્વાંચલ એક્સપ્રેસ-વેનો શિલાન્યાસ કર્યો
પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશના આઝમગઢમાં પૂર્વાંચલ એક્સપ્રેસ-વેનો શિલાન્યાસ કર્યો હતો.
અહીં વિશાળ જનમેદનીને સંબોધતા તેમણે આ શિલારોપણને રાજ્યનાં વિકાસની સફરમાં નવા પ્રકરણની શરૂઆત સમાન ગણાવ્યો હતો. તેમણે રાજ્યનાં મુખ્યમંત્રી યોગી આદિત્યનાથનાં નેતૃત્વની પ્રશંસા કરીને કહ્યું હતું કે, રાજ્ય સરકાર ઉત્તરપ્રદેશનાં વિકાસ માટે સાનુકૂળ વાતાવરણ ઊભું કરવા કામ કરી રહી છે. તેમણે જણાવ્યું હતું કે, રાજ્ય સરકાર સમાજનાં વિવિધ વર્ગોનાં ઉત્થાન માટે કામ કરી રહી છે.
પ્રધાનમંત્રીએ જણાવ્યું હતું કે, 340 કિલોમીટરની લંબાઈ ધરાવતો પૂર્વાંચલ એક્સપ્રેસ-વે જે શહેરો અને નગરોમાંથી પસાર થશે તેની કાયાપલટ થઈ જશે, આ એક્સપ્રેસ-વે દિલ્હી અને ગાઝીપુર વચ્ચે ઝડપથી જોડાણ પણ પ્રદાન કરશે તેવું તેમણે ઉમેર્યું હતું. તેમણે કહ્યું હતું કે, એક્સપ્રેસ-વેની સમાંતર નવા ઉદ્યોગ અને સંસ્થાઓ વિકસી શકે છે, એક્સપ્રેસ-વેથી પ્રદેશમાં ઐતિહાસિક મહત્ત્વ ધરાવતાં સ્થાનોમાં પ્રવાસનને પણ પ્રોત્સાહન મળશે.
શ્રી નરેન્દ્ર મોદીએ કહ્યું હતું કે, અત્યારે વિકાસ માટે જોડાણ જરૂરી છે. તેમણે જણાવ્યું હતું કે, ઉત્તરપ્રદેશમાં રાષ્ટ્રીય રાજમાર્ગની લંબાઈ ચાર વર્ષમાં લગભગ બમણી થઈ ગઈ છે. આ સંદર્ભમાં પ્રધાનમંત્રીએ હવાઈ જોડાણ અને જળમાર્ગે જોડાણની પહેલો વિશે પણ વાત કરી હતી. તેમણે ઉમેર્યું હતું કે, દેશનાં પૂર્વીય વિસ્તારને વિકાસનો નવો કોરિડોર બનાવવા પ્રયાસ થઈ રહ્યાં છે.
પ્રધાનમંત્રીએ સબકા સાથ, સબકા વિકાસનાં તેમનાં વિઝનને પુનઃવ્યક્ત કર્યું હતું તથા પ્રદેશનાં સંતુલિત વિકાસ પર ભાર મૂક્યો હતો. તેમણે ડિજિટલ કનેક્ટિવિટીનો ઉલ્લેખ કરીને કહ્યું હતું કે, અત્યાર સુધી ઓપ્ટિકલ ફાઇબર કનેક્ટિવિટીથી એક લાખ પંચાયતોને જોડાણ પ્રદાન થયું છે, અત્યારે ત્રણ લાખ સામાન્ય સેવા કેન્દ્રો લાખો લોકોનાં જીવનને સરળ બનાવી રહ્યાં છે.
અહીં પ્રધાનમંત્રીએ કેન્દ્ર સરકારની પ્રધાનમંત્રી આવાસ યોજના, પ્રધાનમંત્રી ગ્રામ સડક યોજના અને અન્ય કલ્યાણકારી યોજનાઓ અને વિકાસલક્ષી પહેલો વિશે પણ વાત કરી હતી. તેમણે ખરીફ પાકના લઘુત્તમ ટેકાના ભાવમાં તાજેતરમાં થયેલાં વધારા વિશે પણ વાત કરી હતી, જેનાથી ખેડૂતોને લાભ થશે.
પ્રધાનમંત્રીએ ત્રણ તલાકથી મુસ્લિમ મહિલાઓને સંરક્ષણ પ્રદાન કરતાં કાયદાને અટકાવવાનો પ્રયાસ કરતાં કેટલાંક "ચોક્કસ પરિબળો"ની ટીકા કરી હતી. તેમણે આ કાયદાને વાસ્તવિક બનાવવાનાં પ્રયાસો દ્રઢતાપૂર્વક આગળ વધારવામાં આવશે એવું પણ જણાવ્યું હતું. તેમણે કહ્યું હતું કે, કેન્દ્ર સરકાર અને ઉત્તરપ્રદેશની રાજ્ય સરકાર એમ બંને માટે દેશ અને તેનાં નાગરિકો સૌથી વધુ મહત્ત્વપૂર્ણ છે.
પ્રધાનમંત્રીએ કહ્યું હતું કે, કેન્દ્ર સરકારે આ વિસ્તારનાં વણકરોનાં ઉત્થાન માટે પણ વિવિધ પહેલો હાથ ધરી છે. આ સંદર્ભમાં તેમણે આધુનિક મશીનો, ઓછા વ્યાજદર ધરાવતી લોન અને વારાણસીમાં વેપારી સુવિધા કેન્દ્રનો ઉલ્લેખ કર્યો હતો. તેમણે રાજ્ય સરકારની પણ વિવિધ પહેલોનો ઉલ્લેખ કર્યો હતો.
RP
(Visitor Counter : 81
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 72.77 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.49 કરોડથી વધુ ડોઝ ઉપલબ્ધ છે અને હજુ 1.6 કરોડથી વધુ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
72,77,98,325
|
|
આપવાના બાકી
|
|
1,60,75,000
|
|
બાકી ઉપલબ્ધ
|
|
4,49,03,025
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 72.77 કરોડ  થી વધુ રસી પૂરી પાડી છે અને બીજા 1.6 લાખ  ડોઝ હજુ ઉપલબ્ધ છે.
હાલમાં, કોવિડ-19 રસીના 4.49 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 199
પ્રધાનમંત્રીનું કાર્યાલય
પ્રધાનમંત્રીની દક્ષિણ આફ્રિકા અને ગ્રીસની મુલાકાત 
પ્રધાનમંત્રી શ્રી નરેન્દ્ર મોદી 22-24 ઓગસ્ટ 2023 દરમિયાન દક્ષિણ આફ્રિકા પ્રજાસત્તાકના પ્રમુખ શ્રી મટામેલા સિરિલ રામાફોસાના આમંત્રણ પર જોહાનિસબર્ગ, દક્ષિણ આફ્રિકાની મુલાકાત લેશે અને 15મી બ્રિક્સ સમિટમાં હાજરી આપશે..
2019 પછી આ પ્રથમ બ્રિક્સ સમિટ હશે. પ્રધાનમંત્રી બ્રિક્સ સમિટ પછી આયોજિત એક વિશેષ કાર્યક્રમ "બ્રિક્સ – આફ્રિકા આઉટરીચ અને બ્રિક્સ પ્લસ ડાયલોગ" માં પણ ભાગ લેશે, જેમાં દક્ષિણ આફ્રિકા દ્વારા આમંત્રિત અન્ય દેશો શામેલ હશે.
તેમની મુલાકાત દરમિયાન, પ્રધાનમંત્રી જોહાનિસબર્ગમાં હાજર કેટલાક નેતાઓ સાથે દ્વિપક્ષીય બેઠકો કરશે.
દક્ષિણ આફ્રિકાની તેમની મુલાકાત બાદ, પ્રધાનમંત્રી ગ્રીસના પ્રધાનમંત્રી H.E. શ્રી કાયરિયાકોસ મિત્સોટાકિસના આમંત્રણ પર 25 ઓગસ્ટ 2023ના રોજ ગ્રીસની સત્તાવાર મુલાકાત લેશે. 40 વર્ષમાં ભારતીય પ્રધાનમંત્રીની ગ્રીસની આ પ્રથમ મુલાકાત હશે.
ભારત અને ગ્રીસ સાંસ્કૃતિક સંબંધોનો આનંદ માણે છે, જે તાજેતરના વર્ષોમાં દરિયાઈ પરિવહન, સંરક્ષણ, વેપાર અને રોકાણો અને લોકો વચ્ચેના સંબંધો જેવા ક્ષેત્રોમાં સહકાર દ્વારા મજબૂત થયા છે. પ્રધાનમંત્રી પ્રધાનમંત્રી મિત્સોટાકિસ સાથે સંબંધોને વધુ ગાઢ બનાવવાની રીતો પર ચર્ચા કરશે. તેઓ બંને દેશોના બિઝનેસ લીડર્સ તેમજ ગ્રીસમાં ભારતીય સમુદાય સાથે પણ વાતચીત કરશે.
CB/GP/NP
%
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી એસ. સેલ્વાગણપતિના રાજ્યસભામાં ચૂંટાવા બદલ ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ પુડુચેરીથી શ્રી એસ. સેલ્વાગણપતિના રાજ્યસભામાં ચૂંટાવા બદલ ખુશી વ્યક્ત કરી.
પ્રધાનમંત્રીએ એક ટ્વિટમાં કહ્યું:
“ભાજપના દરેક કાર્યકર માટે ગૌરવની વાત છે કે અમારી પાર્ટીને શ્રી એસ. સેલ્વાગણપતિના રૂપમાં રાજ્યસભાના પ્રથમ સાંસદ પુડુચેરીમાંથી મળી આવ્યા છે. પુડુચેરીના લોકોએ અમારા પર જે વિશ્વાસ મૂક્યો છે તેના માટે અમે આભારી છીએ. અમે પુડુચેરીની પ્રગતિ માટે કામ કરવાનું ચાલુ રાખીશું."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 86 કરોડના સીમાચિન્હને પાર
છેલ્લા 24 કલાકમાં 38 લાખથી વધુ ડોઝ આપવામાં આવ્યા
સાજા થવાનો દર હાલમાં 97.78%
છેલ્લા 24 કલાકમાં 26,041 દૈનિક નવા કેસ નોંધાયા
ભારતમાં સક્રિય કેસનું ભારણ , કુલ કેસનાં 0.89%
સાપ્તાહિક પોઝિટિવિટી દર  94 દિવસથી 3% કરતા ઓછો
છેલ્લા 24 કલાકમાં 38,18,362 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 86 કરોડ  ના સંચિત આંકડાને વટાવી ગયું છે. આ 84,07,679 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,71,418
|
|
બીજો ડોઝ
|
|
88,35,377
|
|
FLWs
|
|
પ્રથમ ડોઝ
|
|
1,83,49,453
|
|
બીજો ડોઝ
|
|
1,48,33,709
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
34,82,66,215
|
|
બીજો ડોઝ
|
|
7,45,08,007
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
15,64,81,731
|
|
બીજો ડોઝ
|
|
7,39,69,804
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
9,97,47,469
|
|
બીજો ડોઝ
|
|
5,47,95,828
|
|
કુલ
|
|
86,01,59,011
કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,29,31,972 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 29,621 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.78% સુધી પહોંચી ગયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
92 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 26,041 નવા કેસ નોંધાયા છે.
સક્રિય કેસનું ભારણ આજે 2,99,620 છે. સક્રિય કેસ કુલ કેસનાં 0.89% છે. માર્ચ 2020 પછી ભારતમાં સક્રિય કેસોમાં આ સૌથી ઓછો આંકડો છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,65,006 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 56.44 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે.
દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 94 દિવસોથી 1.94% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 2.24% છે. છેલ્લા 28 દિવસથી 3% કરતા ઓછો અને સતત 111 દિવસો માટે દૈનિક સકારાત્મકતા દર 5% થી નીચે રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 209